
/ Un estudi històric dels 
mètodes d'organització / 


Russell Maroon Shoatz 


Quinze, vint, cinquanta anys de guerres civils i lluites del 
poble, no solament per canviar les seves condicions de vida, 
sinó per canviar-se a si mateixos i fer-se aptes per al govern 
polític." 


Rarl Marx, front a la AIT (Primera Internacional) 


Les paraules de Marx van influir de forma important en el meu entorn. He 
estat implicat en mobilitzacions durant 40 anys, producte —originalment— 
del Moviment d'Alliberament Negre dels anys 60, i per això sóc presoner 
polític als Estats Units des del 1972. Durant tot aquest temps, he participat 
en una gran quantitat d'organitzacions de masses i partits: mai deixa de 
sorprendre'm quanta energia i temps es dediquen a establir agrupacions 
autodenominades avantguardes d'alguna lluita per la justícia, quan al final 
la majoria d'aquests exercicis acaben sent estèrils, si és que no degeneren en 
conflictes fratricides. 

D'altra banda, m'arriscaria a manifestar que tota la història del canvi social 
Marxista-Leninista no ha conegut, amb prou feines, l'ús de mètodes que no 
siguin els d'una lluita per la supremacia (no solament sobre la burgesia, sinó 
també sobre la classe treballadora i altra gent oprimida), contra qualsevol 
agrupació que busqués imposar-se'ls o escapar al seu control. Així doncs, el 
seu lema de fer tot per prendre el poder per a la classe obrera és una farsa. 

Si hi ha hagut alguna vegada un partit Marxista-Leninista d'avantguarda 
que hagi tingut el poder i, posteriorment, no seguís aquest guió, no en sóc 
conscient. Si sempre es poden trobar arguments per racionalitzar el perquè 
va ser/és necessari recórrer a tal mesura, i molts d'aquests arguments tindran 
sentit —inicialment—, una mirada més atenta sempre sembla obligar als seus 
partidaris a caure de nou en el tòpic dels individus imperfectes que no es van 
mantenir fidels als principis del Centralisme Democràtic (CD d'ara endavant), 
els quals són molt oberts a la interpretació i la manipulació, amb la finalitat 
de prendre la iniciativa en una lluita contra la dominació —en lloc de fer un 
anàlisi concret de les condicions concretes", com Lenin va indicar. 

Al mateix temps, la història ens ha demostrat que aquests mètodes despie- 
tats són efectius: si l'objectiu dels qui utilitzen els mètodes CD fos simplement 
obtenir el poder, llavors els seus assoliments durant el segle XX foren impressi- 
onants. Han demostrat ser brutalment eficaços i capaços de superar qualsevol 
cosa que facin les forces burgeses. 


No obstant això, a la fi els qui han obtingut el poder usant el mètode CD 
sempre han acabat derrotant les aspiracions de la classe treballadora i la gent 
oprimida instal-lant els elements d'una nova classe opressora. 

Com esperar que produeixi qualsevol altre resultat El CD concentra més 
poder en les mans d'unes poques persones que qualsevol mecanisme que 
les masses (als qui suposadament aquests pocs serveixen) puguin mobilitzar. 
És una recepta que necessàriament xocarà amb els capritxos de l'ésser humà 
imperfecte. 

Stan Goff, en el seu magistral Full Spectrum Disorder (2004, Softslcull 
Press) creu que el CD, tal com va ser exercit per Lenin i els seus bolxevics, tenia 
una base democràtica, per tant, creu que es va dur a terme una intensa i oberta 
lluita democràtica amb la finalitat d'aconseguir posicions i establir polítiques. 
Després, tots els treballadors i treballadores s'havien d'organitzar de forma 
descentralitzada i lliure per fer possible l'aplicació d'aquestes decisions (en 
el context de la repressió tsarista), que al final va resultar en la centralització 
dels seus esforços col-lectius, solament per després canviar els seus mètodes. 
Això va conduir a una major centralització i molt poca democràcia, si la 
va haver. Sens dubte, una gran quantitat d'organitzacions de tendències 
Marxistes/Leninistes/Maoistes han tingut experiències similars. 

Si la tendència històrica clara és sempre gravitar rumb a formes de control 
menys democràtiques i més opressives: francament l'ús que fan del materi- 
alisme històric, el qual dóna lloc a formular idees d'alliberament correctes, 
teoriesi plans utilitzant el CD, és ridícull 


/ La situació contemporània / 


Aquí estem, al començament del segle XXI, enfrontant una crisi global desco- 
neguda fins ara en tota la història de la humanitat. Les amenaces a la nostra 
existència col.lectiva són bastant multidimensionals, i es necessitarien molts 
altres estudis per tal de precisar tots els seus aspectes. Per tant, em limitaré 
a aquests, doncs crec que són de suma importància per ajudar-nos a sortir 
dels bloquejos mentals auto-imposats que obstaculitzen els nostres esforços 
per avançar. La major amenaça per a la humanitat, la flora i fauna de la nos- 
tra biosfera és l'imperialisme capitalista: un sistema global d'acumulació i 


d'opressió, depredador i totalment fora de control, que s'enfronta a les limi- 
tacions del nostre planeta. Diàriament devora infància, dones, persones de 
color, pobres, treballadors i treballadores de tots els sectors, vida silvestre i 
medi ambient, en honor al benefici. 

Tots els nostres problemes reposen, principalment, en les divisions artifici- 
als que han estat engendrades entre la gent oprimida durant centenars d'anys: 
divisions basades en gènere, raça, ètnia, cultura, geografia, preferències sexu- 
als, edat i altres. Aquestes divisions s'han fomentat històricament pels qui 
han tractat d'utilitzar-les en la seva cerca de poder i guany material. 

Sota l'imperialisme, l'aclaparant majoria dels éssers humans del nostre 
planeta són, al final, treballadors. Per tant, aquelles paraules de Marx davant 
la ArT segueixen sent vàlides avui dia, encara que aquest va subestimar el grau 
d'oposició al que treballadors i treballadores s'enfrontarien, i el temps que 
prendria superar tots els obstacles en el seu camí. 

Marx va ser un excel.lent analista, però a causa de les predileccions euro- 
cèntriques que el van atrapar, va passar per alt o va desestimar importants 
gestes obreres que van tenir lloc fora d'Europa, o almenys va fallar al no 
estudiar-les amb la mateixa intensitat que va posar en l'estudi d'aquestes 
situacions europees, sobre les quals ell (principalment) basa els seus anàlisis. 
Un estudi complet amb avaluació, adaptació (sempre que sigui aplicable) i 
comprensió d'algunes d'aquestes conteses obreres ens ajudarà a avançar en 
la nostra lluita contra l'imperialisme. Amb ell trobarem sotmeses a prova 
alternatives viables a les formes defectuoses d'organització del CD, algunes 
de les quals reflecteixen les tesis de Stan Goff sobre la força dels bolxevics al 
començament de la Revolució Soviètica. 


/ Retorn al futur / 


En primer lloc, permetin-me dir que no sóc anarquista. No obstant això, 
molt del que es va a llegir aquí, va a assemblar-se molt a l'anarquismel Per això 
solament citaré a un desconegut de l'Antiguitat (que després de debanar-se 
al cervell per formular respostes a aquests irritants problemes, va descobrir 
que els qui havien arribat abans que ell, ja havien exposat el que ell creia eren 


els seus invents intel-lectuals): "al diable amb els avantpassats, que han robat 
totes les nostres millors idees" 

Per tant, per a lectors anarquistes, el que segueix no pot ser denominat 
precisament anarquisme, simplement perquè les persones que van dur a ter- 
me aquestes pràctiques no coneixien aquesta paraula, ni estaven en contacte 
amb gent que tingués aquest punt de vista, doncs l'anarquisme és una ideo- 
logia europea i aquestes experiències —en la seva majoria— van ser africanes 
i ameríndies, amb aportacions molt limitades d'un petit nombre d'euro- 
peus marginats. A més, totes les lluites descrites aquí van començar i van 
aconseguir el seu èxit abans de la difusió d'aquest concepte. 

No obstant això, l'afinitat entre anarquisme i el que segueix no pot negar- 
se: al contrari, és benvinguda com a germana d'idees, creences i conceptes 
—sempre que els anarquistes entenguin que estan en igualtat de condicions, 
en un esperit d'autodeterminació intercomunal. 


/ Panorama bistòric / 


A continuació faré un esbós d'algunes lluites obreres contra el primerenc 
imperialisme europeu que van tenir lloc a Surinam, Jamaica, algunes zones 
del sud del que avui és Estats Units i, finalment, Haití. Faré un esbós al 
voltant de com l'organització obrera i d'esclaus i esclaves va lluitar més dels 
quinze, vint, cinquanta anys de guerres civils i lluites populars..." que deia 
Marx, per finalment ser capaços d'exercir les seves pròpies formes d'autode- 
terminació i govern. I, a pesar de que tots ells estaven tan estratificats com ho 
estem avui dia, encara eren capaços de derivar democràticament en mètodes i 
polítiques d'interès col-lectiu per mitjà d'estructures descentralitzades i autò- 
nomes de la seva pròpia creació. Una vegada guanyada la llibertat de jou 
de les diferents potències imperialistes, a diferència dels estats posteriors 
governats per avantguardes marxistes, aquests pobles mai van renunciar a la 
seva autonomia obrera, fins a dia d'avui (amb l'excepció d'Haití, que mereix 
especial atenció). 

Després de llegir açò, espero que facis les teves pròpies recerques i estudis 
en major profunditat, ja que la majoria de gent no coneix gran part d'aquesta 


història. Llavors, podràs decidir si aquestes formes d'organització i els seus 
mètodes poden ser-nos útils en la lluita per salvar-nos i salvar al planeta. 


/ Surinam / 


Hem de matar a la Hidra." Aquesta va ser la preocupació principal dels 
imperialistes holandesos a Surinam des dels seus primers dies allí. 

(Hidra: en la mitologia grega, un monstre de molts caps, que després de 
ser tallats creixien de nou. Va ser assassinada per Hèrcules. També és la major 
i més antiga constel-lació en el cel, però sense cap estel brillant en particular.) 

Situat en la costa nord de Sud-Amèrica, front al mar Carib, aquest país 
tropical limita amb Guyana, Guyana Francesa i amb Brasil al sud i és tan gran 
com Cuba. 

Els primers europeus intrusos que van visitar el lloc eren britànics, que 
van ser seguits pels holandesos. Canviaven repetidament d'amo entre ells, 
però els holandesos van ser el major poder imperial en ocupar el país a mitjan 
segle XVII, fins a l'any 1970. Durant aquest període, la gran majoria de les 
poblacions natives ameríndies van ser oprimides, obligades a fugir a zones 
més inhòspites o exterminades. 

En aquells temps els holandesos eren una de les majors potències imperials 
i es disputaven amb britànics, espanyols, danesos, portuguesos i francesos 
el control d'Amèrica del Nord, Sud-Amèrica i el Carib, entre altres llocs del 
món. 

La corporació holandesa VVest Indies Company va ser una de les primeres 
i més grans empreses del món. A Surinam van iniciar les plantacions de 
cultius comercials a gran escala i l'ús de treballadores i treballadors esclaus 
portats de diferents parts d'Àfrica. Sumat a això, hi havia una altra sèrie de 
plantacions dirigides per empresaris europeus, al costat dels seus supervisors, 
comerciants, milicians, artesans, administradors, buròcrates, mariners i un 
petit percentatge de pobres (en gran part dones blanques exiliades d'Europa). 

En la població esclava africana i ameríndia oprimida (exceptuant el petit 
nombre d'empresaris i administradors que operaven les plantacions) podríem 
trobar similituds amb el que avui es coneix com a aristocràcia obrera als 
paisos tecnològicament avançats i amb la petita burgesia, ambdues amb 


elements vitals per a la seva subsistència i la protecció dels seus béns dels 
treballadors, esclaus i el que quedava de la població nativa. Per a això últim, 
comptaven amb l'ajuda de l'exèrcit holandès, les milícies, la cort imperial i les 
grans estructures mercantils. 


He fet aquesta comparació perquè molt sovint oblidem que la població 
esclava procedent d'Àfrica va ser transportada a través de l'Atlàntic per as- 
sumir un rol treballador. Igual que gairebé totes les persones relacionades 
amb aquesta dificil situació —primer i abans que res—, altres treballadors i 
treballadores tenen unes condicions similars avui. I el tema de la raça no 
podia canviar aquest simple fetl Així que tingues-ho en compte a mesura 
que desenvolupem aquest treball. 


Entre la població africana hi havia molts grups ètnics de diferents zones 
del continent, tots parlaven idiomes diferents i tenien pràctiques religioses i 
culturals variades. Per fer-nos una idea de l'estratificació d'aquestes ètnies, el 
fet que totes elles fossin de pells fosques no significa gairebé res en termes de 
solidaritat. Tota la gent té pell fosca en aquests llocs d'origen: amics i enemics 
per iguall A més, una pràctica dels amos de les plantacions era la de tractar 
de comprar treballadors i treballadores d'orígens diferents amb la finalitat 
de mantenir-les dividides tant com els fos possible. A causa de que el treball 
era tan dur i el menjar tan inadequat, la majoria d'aquestes plantacions eren 
pràcticament camps de mort, on les i els treballadors africans literalment van 
treballar fins a la mort pocs anys, per ser reemplaçats per esclaus i esclaves 
recentment importades, que també generarien grans guanys per als propieta- 
ris. Per tant, el volum de negocis en si va exercir un poderós control sobre la 
informació sobre qualsevol solidaritat entre les i els treballadors esclavitzats. 


De qualsevol manera, gairebé des de la primera importació d'esclaus i 
esclaves d'Àfrica, es va desenvolupar una tradició de fugides de l'esclavitud: la 
gent africana fugia als boscos, pantans i terres altes. Aquestes gents fugitives 
van arribar a ser conegudes com a criolls Bosch: criolls Bush en holandès, 
o "nascudes en el bosc" i després com negroes, que cridarem cimarrons al 
llarg del nostre estudi, com un nom genèric que va ser utilitzat i acceptat per 
descriure a la gent esclava fugitiva en tot l'hemisferi occidental. 


Per tot l'hemisferi occidental, observem aquestes col.lectivitats cimarrons 
desenvolupanti utilitzant un tipus d'organització descentralitzada molt eficaç 


que no solament els va servir per derrotar als seus antics esclavistes, sinó que els 
ha ajudat a conservar la seva autonomia front a tots els capatassos indesitjats 
des de fa centenars d'anys fins als nostres dies. 


Cal recordar que la població africana de Surinam tenia diversos orígens, 
així que quan passaven a ser cimarrons, això els unia. S'havien d'organitzar 
utilitzant mètodes democràtics, i el que els mantenia junts era el seu enfoca- 
ment col-lectiu d'acabar amb els intents dels seus esclavistes de controlar-los, 
això fou el que va centralitzar els seus esforços. 


Quedava, no obstant això, una comunitat que no encaixava en aquesta 
categoria: aquella composta per gent africana que no va fugir, però va ser 
obligada per les forces cimarrons a deixar les plantacions. No tenien veu ni 
vot en els assumptes de les seves comunitats abans que es demostrés clarament 
el seu compromís. 


Però com a regla general, individus i petits grups fugien de les plantacions 
per unir-se als cimarrons i, en ocasions, grans conspiracions van ser orga- 
nitzades, preparant el terreny per a les guerrilles cimarrons que atacaven les 
plantacions alhora que alliberaven a la gent condemnada allí. 


Aquest exemple demostra decisions aconseguides per mitjans veritable- 
ment democràtics, després realitzades a través de la centralització, duta a 
terme d'una altra manera per grups descentralitzats. Molt abans dels bolxe- 
vicsl 


Durant un període de 150 anys, diferents comunitats cimarrons de Surinam 
van lliurar una guerra de guerrilles amb els esclavistes holandesos i anglesos 
per conservar la seva llibertat. Avui a Surinam els seus descendents directes 
segueixen ocupant les àrees en les quals els seus ancestres van lluitar i van 
sofrir l'esclavitud — àdhuc abans de la declaració d'independència d'Estats 
Units en 1776. 


Fins i tot mentre açò s'escriu, aquestes comunitats romanen autònomes 
del govern de Surinam —que va guanyar la seva independència d'Holanda 
en 1975—. De fet, els primers descendents de les comunitats cimarrons van 
ser forçats a lluitar en una altra guerra de guerrilles contra el nou govern 
independent l'any 1980: un esforç reeixit dels cimarrons per mantenir la seva 
autonomia i control sobre els territoris que històricament havien ocupat. 


Els seus mètodes descentralitzats tenien els seus inconvenients. Els seus 


enemics en el camp imperialista van ser capaços de manipular a algunes 
comunitats cimarrons amb la signatura de "tractats" que van donar a aquestes 
comunitats la llibertat de l'esclavitud i el lliure ús de la terra, a canvi de la seva 
cooperació en la caça i captura dels qui havien fugit. Fent això, els esclavistes 


podrien evitar les guerres gairebé inútils dissenyades per capturar o matar 
hàbils guerrillers cimarrons, els quals van crear estratègies segons les quals en 
un tres i no res les dones, els nens i les nenes d'aquestes comunitats podrien 
empaquetar les seves pertinences i fugir a assentaments alternatius preparats 
amb antelació, mentre que els homes (i algunes dones) lluitaven contra les 
accions de rereguarda dels soldats colonials que els perseguien. 

No obstant això, encara que els tractats van resoldre alguns dels problemes 
de l'imperialisme, les comunitats cimarrons de Surinam mai van acomplir 
amb la seva obligació d'ajudar als imperialistes a caçar i capturar a altres 
cimarrons. És instructiu en aquest sentit conèixer el relat de les llargues 
campanyes de les forces holandeses dissenyades per capturar o matar als 
cimarrons Boni (veure les guerres cimarrons Boni a Surinam). 

A mitjans del segle XVIII, els holandesos havien estat forçats durant més 
d'un segle a la guerra per la guerrilla cimarrona i a signar tractats amb tres de 
les més poderoses comunitats cimarrons: els Ndjulta, Saramala i els Matavvai. 
Totes aquestes comunitats cimarrons havien evolucionat al llarg de generaci- 
ons fugitives africanes —de diferents procedències— en noves ètnies que van 
adoptar els noms ja esmentats. El més important és que havien derrotat de 
forma sòlida a les forces imperialistes desplegades per capturar o matar gent 
cimarró, mentre continuaven creixent i generaven una amenaça cada vegada 
major a la colònia holandesa. 

Els tractats van arribar amb "regals" de tot tipus que els holandesos van 
lliurar als cimarrons: tèxtils, olles i paelles, armes, pólvora, destrals, ganivets, 
miralls, claus, licor i gairebé qualsevol cosa acordada entre les parts. Els 
objectius fonamentals dels imperialistes eren lliurar-se d'un enemic perillós i 
convertir-lo en un valuós aliat. 

Toti això, una vegada es va saber entre les gents africanes esclavitzades que 
a causa dels tractats ja no es podia confiar en els Njulca, Saramalta o Matavvai 
en la recerca de refugi i protecció, aquestes van començar a buscar grups de 
cimarrons més petits. 

Al començament del 1700, un d'aquests petits grups va ser liderat per un 
africà anomenat Asiltan Silvester. Dins d'aquest grup va néixer Boni. La seva 
mare era una africana fugitiva i el seu pare africà o amerindi. Amb el pas del 
temps, el grup va escollir a Boni com al seu nou cap, una vegada que Asitan 
es va fer massa vell per a aquesta posició. 


IO 


Aquest grup cimarró va ser considerat pels holandesos com un nou nucli de 
resistència, i durant les segiients dues generacions va ser liderat per Boni i, per 
tant, van ser coneguts com els cimarrons Boni, convertint-se així en ètnia. Els 
cimarrons Boni seguien generant la solidaritat que els imperialistes esperaven 
reprimir a través dels tractats signats amb altres comunitats cimarrons. En 
consequència, no signarien més tractats amb els Boni o altres comunitats 
cimarrons —fins al final de l'època de l'esclavitud. Boni, per la seva banda, 
portaria al seu grup a lliurar una agressiva guerra contra els imperialistes fins 
a la seva mort, la qual es va produir quan tenia poc més de seixanta anys. 

Cal dir que fins i tot mentre els Boni es convertien en la principal força de 
lluita entre totes les comunitats cimarrons que àdhuc estaven en guerra amb 
els holandesos, aquests seguien observant i respectant els desitjos democràtics 
de qualsevol agrupació fugitiva o cimarró amb la qual tractessin, mai van 
intentar centralitzar tot el control a les seves mans. Encara que eren els mes- 
tres del passat en les campanyes de guerrilla coordinades entre tots els grups 
descentralitzats —durant les quals un comandament unificat era essencial— 
mai van exigir que tothom s'integrés en la comunitat Boni, o estigués baix 
ordres Boni quan acordaven participar en campanyes de guerrilla i durant 
les batudes. Per tant, els holandesos van registrar la frequent confluència 
dels combatents descentralitzats de Rormantin Rodjo, el Cap Licita, Bo- 
ni i Baron durant llargues campanyes, mentre es separaven i es mantenien 
descentralitzats i autònoms en altres moments. 

Malgrat els "tractats cimarrons", aquestes comunitats mai van arribar a 
ser dependents dels imperialistes en cap moment, més aviat van confiar en 
les seves capacitats per capturar armes, pólvora, canons i altres coses útils. Per 
una altra banda, havien perfeccionat mètodes d'agricultura a gran escala en 
camp obert, la qual cosa els va permetre augmentar la collita i emmagatzemar 
més aliments dels que podien consumir —igual que més animals de granja 
que els que necessitaven per complementar la seva dieta. 

La grandària de les seves explotacions arribava a tal punt, que els soldats 
holandesos van arribar a descobrir territoris cimarrons que trigaven més d'ho- 
rai mitja a delimitar a peu. Tant va ser així que es va convertir en motivació 
principal de les tropes holandeses el localitzar els assentaments cimarrons i 
els seus animals de granja amb la finalitat de complementar les seves pobres 
dietes. 


II 


Durant l'última campanya holandesa en la segona guerra Boni, una força 
expedicionària de 1600 holandesos regulars i mercenaris europeus, acompa- 
nyats de milers de soldats colonials, treballadors africans esclavitzats i "guar- 
daboscs negroes lliures" va fracassar rotundament, fent que el comandant 
d'aquestes forces hagués de tornar a Europa amb menys d'una dotzena dels 
homes que havia portat a Surinam, i moriren en un any. 

Des de llavors fins a la Ai de l'esclavitud, els holandesos van utilitzar la 
perfídia, tractant de manipular diversos tractats, mentre seguien enfrontant 
a les comunitats cimarrons entre si. I a pesar que aconseguiren que una gene- 
ració més jove i menys experimentada de cimarrons aliats amb els holandesos 
assassinés a Boni, al Cap Licita i a Rormantin Rodjo (els qui ja eren homes 
vells que havien lliurat el seu lideratge a cimarrons més joves), aquestes noves 
generacions cimarrons van lluitar exercint la seva autonomia fins a l'abolició 
de l'esclavitud. Avui els cimarrons Boni segueixen vivint de forma autònoma 
a Surinam, on hi ha més de 70 mil descendents directes dels "negroes". 

Els imperialistes holandesos van tractar de decapitar a la Hidra, i van fallarl 
I va ser gràcies a que els cimarrons amb la seva organització descentralitzada 
van evitar que els holandesos concentressin els seus majors recursos contra 
qualsevol lideratge centralitzat. Va ser una idea brillant2 Crec que sí. 

Les ètnies negroe han aconseguit mantenir la seva autonomia durant cen- 
tenars d'anys, contra tota opressió, a través de la seva negativa a deixar-se 
sotmetre per cap força centralitzadora2 De nou, crec que sí. 


/ Jamaica / 


A l'altre costat del Carib es van desenvolupar des del 1650 comunitats simi- 
lars cimarrons descentralitzades, sols que allí lluitaven contra els esclavistes 
de l'Imperi Britànic. Després de generacions de campanyes sense èxit dels 
britànics contra els guerrillers cimarró, també van intentar dividir als comba- 
tents cimarró dels seus nous reclutes: els obrers africans esclavitzats. Per això, 
els britànics van oferir als cimarrons "tractats" semblats als de Surinam. 

Per a forçar als britànics a adoptar tals mètodes, jels cimarrons van lluitar 
valent, hàbil i tenaçment durant més de 100 anysl I encara que aquí també 
veiem una gran quantitat de grups descentralitzats, amb el temps van ser 

reconeguts com els Cimarrons a Sobrevent i Sotavent: els primers en la part 
orient (sobrevent) de Jamaica i els últims en la part occidental (sotavent). La 
cimarró més notable entre els Sobrevent va ser una dona africana anomenada 
Avieta Nanny —fins i tot tenia un llogaret amb el seu nom al territori cimarró 
alliberat (Nanny Tovvn). De fet, Nanny Tovvn es va convertir en el centre de 
la resistència a l'imperialisme a Jamaica, la caserna general des de la qual les 
bandes cimarró gairebé van aconseguir tirar a tots els imperialistes de l'illa, 
encara que els soldats britànics van capturar i van incendiar Nanny Tovvn en 
diverses ocasions. 

La personalitat dominant entre els Sotavent va ser un home africà ano- 
menat Rodjo. La història recorda a Rodjo com al líder d'una operació cen- 
tralitzada i estretament controlada. Però quan els Sobrevent van haver de 
creuar l'illa durant una campanya brutal de repressió, buscant el suport dels 
Sotavent, ni Rodjo els va poder forçar a abandonar la seva autonomia. 

Significativament, va ser Avieta Nanny qui va liderar el sector de Sobre- 
vents descentralitzats que es van resistir durant més temps a signar els tractats. 
Va arribar fins i tot a ordenar la mort dels enviats britànics més d'una vegada i 
només es va rendir després que Rodjoii tots els líders masculins dels cimarrons 
haguessin capitulat. 

A partir d'això, van utilitzar a aquests cimarrons per ajudar als britànics 
a caçar i capturar nous esclaus escapolits i també suprimir revoltes entre els 
obrers africans encara esclavitzats, encara que es van agarrar tenaçment a la 
llibertat i autonomia per les quals ells i els seus ancestres havien lluitatl 

De fet, més d'una generació després, els seus descendents tornarien a lluitar 
contra els britànics en la Guerra de Trelavyny, a mitjan última dècada del s. 
XVIII, quan només 267 guerrillers cimarró van combatre a milers de soldats 
britànics, milícies locals i africanes esclavitzades, arribant a un empat. No 
obstant això, van ser enganyats i deportats en vaixell a Canadà i posteriorment 
a Àfrica després d'acceptar una treva. 

Així i tot, els descendents de les últimes comunitats cimarró a Jamaica 
segueixen ocupant les terres on van lluitar i mai han reconegut amos, ni els 
posteriors governs britànics o negroesl 


LE) 


/ Els Estats Units / 


És irònic que els qui vivim en els EEUU seguim desatenent l'estudi i la crítica 
profundes de la riquesa d'història sobre les lluites anti-imperialistes i anti- 
expansionistes que van tenir lloc aquí des que els europeus van començar 
a colonitzar la zona, amb l'excepció dels ja coneguts processos de genocidi i 


supressió dels americans natius. 


Igual que les obres escrites sobre la lluita de Drets Civils i Alliberament 
Negre dels 1960 i 1970, el primerenc Moviment Obrer, el moviment de Su- 
fragi Femení, el moviment per l'Abolició i l'època de Reconstrucció (NdT: 
després de la Guerra Civil nord-americana dels 1860, quan l'esclavitud va ser 
abolidal, hi ha un munt d'altres materials revolucionaris dels quals podem 
aprendre. Í, com no podia ser d'una altra manera, aquesta informació es 
centra en les lluites d'obrers esclavitzats en aquestes terres abans de l'abolició 
de l'esclavitud. De fet, són experiències molt semblants a les lluites ja esmenta- 
des a Surinam i Jamaica, amb la distinció important de la inclusió d'aspectes 

multiracials major que en els altres casos. Precisament en els EEUU, fins a 
l'abolició d'esclavitud, africans, amerindis i europeus (en algunes regions) es 
van aliar per lluitar contra els poders imperialistes i expansionistes. Aquest 
fenomen també es va evidenciar en el Carib i a Sud-Amèrica, però donat el 
gran percentatge d'africans esclavitzats, comparats amb amerindis i europeus, 
la majoria d'aquestes lluites van ser sobretot entre els africans esclavitzats i els 
imperialistes europeus. 

Així que avui dia en els EEUU, insults tan emotius com "hillbilly" (taujà, 
en castellà "palurdo" o "paleto"J i "poor vvhite trash" lescombraria blanca 
pobra) estan totalment divorciats de les seves arrels històriques. Els primers 
a ser etiquetats com tal van ser els descendents d'obrers europeus servils' que 
havien escapat de tal estatus i s'havien aliat amb els amerindis i els africans 
que també havien escapat de l'esclavitud o la servitud. Tots ells van entrar 
en contacte en les comunitats cimarró en zones que actualment formen part 
dels EEUU. 

En un principi, l'etiqueta despectiva de "poor vehite trash" estava reservada 
als primers immigrants europeus en rebel-lió constant, no explotables i no 
conformistes, que les elits colonials i imperials no podien controlar ni utilit- 
zar per augmentar el seu poder: per això van ser ratllades de "escombraries. 
Més tard, l'imaginari i l'etiqueta de "hillbilly" van ser utilitzades per aillar 
als escapolits que es van mudar a la part sud de les muntanyes Apalatxes per 
fugir del seu anterior estatus servil. Tots dos sectors eren decidits enemics 
dels imperialistes i colonialistes, moltes vegades aliats amb africans i ame- 
rindis, també fugitius de l'esclavitud. De vegades, els tres grups van formar 
comunitats cimarrons trirracials. Altres vegades, estaven fermament aliats 
però van viure per separat (amb l'excepció dels amerindis i africans, els qui es 
van barrejar lliurement). 


"El terme original, "indentured", es refereix a un tipus d'esclavitud amb contracte, normal- 
ment de 7 anys, després de la qual l'obrer seria posat en llibertat. L'esclavitud limitada per 
contracte es va desenvolupar a Anglaterra per separar als esclaus blancs (que haurien de 
poder accedir als drets humans proclamats per importants filòsofs anglesos de l'època) 
dels esclaus negres i com a mecanisme de control contra les masses pobres i endeutades 
recentment desvinculades de les seves terres i excloses de les seves professions gràcies als 
processos contemporanis d'encerclament dels comuns i progrés tecnològic. Centenars de 
milers d'europeus pobres van ser enviats a treballar en les colònies contra la seva voluntat 
sota el règim d'esclavitud contractada. 

En consequència, des del segle XVII fins a l'abolició de l'esclavitud en els 
EEUU (18601, hi havia comunitats cimarró a diverses regions: des dels bos- 
cos de pi de Nevv Jersey, baixant per la costa fins a Florida, a les muntanyes 
Apalatxes i després migrant a regions frontereres amb Mèxic. Les més cone- 
gudes (però poc estudiades) van ser les comunitats que van ocupar el Gran 
Pantà Ombriívol de Virgínia i Carolina del Nord, i els Seminole de Florida, 
els qui al contrari del que afirmen les creences populars mai han estat una 
tribu ameríndia sinó, des dels seus començaments, han estat un grup ètnic 
compost d'africans i amerindis que es van ajuntar per formar l'etnicitat: igual 
que els cimarró Boni a Surinam. 

Tot això reproduia les formes organitzatives descentralitzades dels cimar- 
rons a Surinam i Jamaica. I, tot i que no van aconseguir guanyar i mantenir 
el grau d'autonomia establert a Surinam o Jamaica, els descendents dels Se- 
minole a Mèxic i en els EEUU encara protegeixen les seves comunitats contra 
els governs mexicà i nord-americà: a Florida estan reconeguts com una tribu 
semi-autònoma, i els africans (negres Seminole) a ORlahoma, Texas i Mèxic 
també es distingeixen dels seus veins, anomenant a negres en els EEUU "negres 
d'estat". Segons l'organització Nevy Afrilca dels EEUU, que ha treballat amb 
ells, els Seminole africans mai es van considerar ciutadans dels EEUU com els 
afroamericans. 

Finalment, la història llegendària i la postura actual del poble dels Apalat- 
xes del sud, que segueix refusant integrar-se en el teixit social dels EEUU, té a 
veure realment amb una història oblidada de la lluita dels seus ancestres per 
alliberar-se de qualsevol servitud o domini. En canvi, hem adoptat el mite 
burgès que diu que són desesperadament retardats i ultra racistes, quan en 
realitat la veritable cultura i pràctica hillbilly és aillacionista i independent, 
reflectint l'esperit autònom dels seus ancestres. 


/ Haití / 


La història d'Haití ens proveeix un laboratori excel-lent per provar la meva 
tesi. El que seria el país d'Haití una vegada va ser conegut com a San Domingo 
o Santo Domingo, la part occidental de la illa de La Espafiola en el Carib. 
Avui dia el país de República Dominicana ocupa la part oriental de la illa. 

Allí, entre els anys 1791 i 1804, va tenir lloc una de les lluites més titàniques 
mai empreses entre treballadors (esclavitzats) i els seus amos. A través d'un 
anàlisi dels fets al voltant d'aquesta lluita podem mesurar clarament les forces 
i febleses del nostre drac i la nostra hidra: forces de canvi centralitzades i 
descentralitzades. Heus aquí una mina d'or desaprofitada que pot contribuir 
a la nostra cerca de lliçons històriques, a la par de la gran Revolució Francesa 
del 1789. 

Durant generacions anteriors a la Revolució Francesa —que va preparar 
l'escenari per a la revolta haitiana dos anys després— guerrillers i comunitats 
cimarrons havien operat per tota l'illa de La Espafiola. Posteriorment, molts 
dels seus descendents es distingirien entre les multituds de les poc conegu- 
des figures heroiques d'aquests temps. Sobretot, l'intrèpid Maclcandal en 
l'època pre-revolucionària (al voltant de la dècada de r750), que va organitzar 
i va liderar un reduit grup de cimarrons africans i treballadors de plantació 
esclavitzats en una conspiració preparada per tombar els poders francesos i 
colonials a través d'un massiu i desconcertant ús d'una vasta sèrie de verins 
contra individus, ramaderia, subministraments, aigua i qualsevol treballador 
africà sospitós de ser afí o aliat dels francesos. 

Després d'anys d'aterrir l'illa, Mactandal va cometre un error i va ser trait i 
posteriorment cremat en la foguera, la qual cosa va paralitzar el seu moviment 
centralitzat i estretament organitzat. Ja per aquesta època, en gairebé totes 
les zones, els indis americans originaris havien estat exterminats, reemplaçats 
per un subministrament infinit d'africans esclavitzats. Aquests van produir 
tant de sucre i d'altres cultius que Santo Domingo es va convertir en la joia 
de l'imperi francès i la columna vertebral de l'economia francesa. Així que 
aviat els explotadors es van oblidar de les campanyes de terror de Machtandal. 

Toti això, en el transcurs de dos anys després de l'esclat de la Revolució 
Francesa i el posterior desordre que va provocar al territori colonial, una nova 
generació va sorgir per omplir el buit deixat per Machcandal. 

Una nit fosca, treballadors esclavitzats i guerrillers cimarró es van ajuntar 
secretament en una muntanya fora de la cuitat. Van representar en assemblea 
a milers d'africans de les nombroses hisendes i de les comunitats fugitives de 
les muntanyes. 

La cerimònia i l'organització van ser dirigides per Boulman i per una dona 
esclavitzada, tots dos líders espirituals de Vodun (Vudú). No va haver-hi 

necessitat de discutir plans a l'últim moment. Sabien millor que els posteriors 
fesclaus assalariats" de Rarl Marx que "no tenien res a perdre excepte les 
seves cadenes". I al tractament horrorós que els seus 'senyors' els podrien 
proporcionar, només es va afegir la certitud desesperada de que una vegada 
que es rebel-lessin haurien de matar o morir. 

No obstant, Boutman i la dona els van oferir més inspiració que un li- 
deratge centralitzat. I quan es va iniciar la revolta poc després, aquesta va 
ser liderada per desenes de bandes descentralitzades d'obrers africans, grups 
guerrillers de cimarrons amb els qui aviat es van ajuntar altres grups de mulats. 

Abans que el famós Toussaint L'Ouverture" entrés en escena, la revolució 
haitiana estava guiada per les figures que van sorgir dels grups descentralitzat: 
els cimarrons Jean François, Bissou i Lamour Derance, l'obrera esclavitzada en 
rebel-lió Romaine la Profetesa i Hyacinthe, el líder sense por en la batalla de 
Croix donis Bouquets. Els mulats tenien diversos grups independents i líders 
distingits, a més d'un sector petit de blancs lligats amb l'ala anti-esclavista 
dels jacobins francesos, els qui es van aliar informalment amb un o altre grup 
rebel. 

Durant dotze angoixants anys, els revolucionaris haitians s'enfrontaren i 
venceren militarment primer als seus esclavitzadors colonials i després a una 
sèrie d'exèrcits muntats per Espanya i Anglaterra, a més d'un exèrcit de mulats 
traidors i, finalment, a desenes de milers de veterans de les tropes franceses 
"revolucionàries" de Napoleó Bonaparte. 

Els africans victoriosos fundarien el país d'Haití els anys 1803-1804: l'únic 
país en la història del món establert per treballadors anteriorment esclavitzats. 

Quin millor exemple podríem utilitzar per valorar les paraules de Marx 
sobre els "obrers" emprenent "quinze, vint, cinquanta anys de guerres ci- 
vils i lluites populars... per transformar-se i formar-se per exercir el domini 
polític" 

El gegant marxista C. L. R. James va escriure el clàssic The Blach Jacobins 
(1963, Random House) on dissecciona aquesta lluita. En el llibre, James 
compara l'exèrcit revolucionari haitià liderat per Toussaint i després per Jean 
Jacques Dessalines i Henry Christophe amb el posterior partit rus Bolxevic: 


"Líder oficial de la Revolució haitiana. —nttps://es.vixipedia.org/uiXi/ 
Toussaint. Louverture 

TToussaint i)... el seu generals negres van complir el paper polític del partit 
Bolxevic" (James, 283). Aquest exèrcit valent, genialment liderat i estretament 
organitzat, representa aquí al meu drac. I el llibre de James fa molt per rescatar- 
los de les ombres de la història per al nostre estudi. Serien ells els qui sorgirien 
com elements més destacats mentre els grups descentralitzats es veien relegats 
a un segon pla. 

Així que, amb la primera lectura, es pensaria que va ser aquest drac centra- 
litzat la millor arma dels revolucionaris. No obstant això, els imperialistes 
europeus de França, Anglaterra i Espanya (i els pretendents dels EEUU) no 
es rendirien davant ells, encara que tots anessin derrotats o tinguessin por a 
intervenir directament (com en el cas dels EEUU). 

Va resultar, llavors, que una vegada que Toussaint (recolzat per l'exèrcit 
revolucionari") va assumir el govern de la illa, els imperialistes el van pressio- 
nar i el van fer moure's a una posició des de la qual ell i el seu exèrcit (el drac) 
van començar a imposar condicions intolerables a les masses revolucionàries 
d'obrers. Í "en el nord a la zona de Plaisance, Limbe, Dondon, l'avantguarda 
(les masses ) de la revolució no van quedar satisfetes amb el nou règim" (James, 
275-276). 

I, sorprenentment, davant les amenaces renovades de Napoleó i les ma- 
quinacions hostils dels britànics i els nord-americans, " Toussaint es sotmet, 
juntament amb els seus generals" (James, 325-327). 

Així, d'un tir, es va forçar a aquests líders a jugar el paper de senyorets 
neocolonials, es va envoltar, emmanillar i encadenar al nostre drac, i poste- 
riorment es va utilitzar P "exèrcit revolucionari" per retornar a les masses a 
l'esclavitudi Donat que Napoleó els tenia por, aquest va traçar un pla secret 
per sotmetre a tots els africans d'Haití en esclavitud de captivitat, per a això 
va enviar al seu cunyat seguit per tropes franceses el nombre de les quals va 
ascendir a uns seixanta mil soldats. 

Reconeixent la feblesa de les forces "dragòniques" i les intencions veritables 
dels francesos, "lLamour) Derance i els petits caps, en el nord, el sud i l'oest, 
cadascun en el seu propi districte va cridar als Negres a rebel-lar-se" (James, 
327). 

Ara veiem a la hidra lliurant la batalla amb el (ja) traidor drac i els imperia- 
listes francesos. És un conte que es repeteix una vegada rere altra (Dessalines 
i els seus generals persegueixen a aquests 'bandits'). Una vegada més, les 

masses havien mostrat una comprensió política superior a la dels seus líders" 
(James 338-339 i nota dempeus 39). El nostre anteriorment heroic exèrcit revo- 
lucionari es limitava a aixafar a les masses revolucionàries i forçar a aquestes a 
lluitar contra generals Negres ( els qui estaven J intentant derrotar als 'bandits" 
per als francesos" (tornant nostra hidra al centre de l'escenari). "Els petits cap- 
davanters locals van vèncer els atacs ( dels generals Negres i dels francesos)... 
exposant als francesos a més risc de febre groga" (James, 346-347). 

En resum, veiem als elements descentralitzats de la hidra iniciant la revolu- 
ció, sent desplaçats per l'exèrcit de Toussaint —el drac— només per reprendre 
els seus papers de lideratge durant una crisi, una vegada que el drac va capitular 
davant els francesos, mostrant-se així com l'arma més essencial desenvolupada 
pels revolucionaris. 

Després, com és ben sabut, Toussaint va ser segrestat i portat a França 
on va morir a la presó, permetent al seu principal lloctinent, Jean Jacques 
Dessalines, canviar de bàndol (de nou) i tornar al costat dels rebels, reunir a 
l'exèrcit revolucionari i juntament amb les forces "hidra" aniquilar totalment 
les forces franceses en l'illa, per declarar després la independència i nomenar-se 
emperador del nou país. 

Excel-lent soldat, Dessalines va demostrar ser un cruel tirà per al poble 
haitià. Per això, el van assassinar uns anys després d'assumir el poder. Va ser 
reemplaçat per un altre general de les forces del drac: Henry Christophe, qui 
va ser nomenat president en 1807, autoproclamants-se rei en 181. A ell també 
l'assassinaria el seu propi poble l'any 1829. 

Per tant, veiem clarament com a Haití les forces del drac van jugar un 
paper molt ambivalent en la lluita rebel per la independència: van començar 
com a lluitadors tenaços i genials contra tots els elements europeu-imperials i 
colonials i contra els traidors entre els mulats, i tots els que volien, costi el que 
costi, mantenir als africans en esclavitud. Durant el curs de la lluita revoluci- 
onària, tots es van passar de forma oportunista al bàndol dels imperialistes 
francesos i a continuació van intentar dessagnar a les masses revolucionàries i 
els seus grups descentralitzats, esperant així que els francesos els permetessin 
servir com una nova elit de policies africans contra una classe re-esclavitzada 
d'obrers africans. 

Al no poder aixafar als rebels, les forces dragòniques van tornar a ajuntar- 
se amb els elements hidra i van contribuir a la derrota total dels francesos, 

només per tornar a trair a les masses revolucionàries, establint-se com una 
elit africana dictatorial i explotadora. 

Per la seva banda, les forces descentralitzades de la hidra mai es van desviar 
del seu objectiu de guanyar la major llibertat possible front a la servitud i 
l'opressió. Des dels temps pre-revolucionaris de Maclandal, passant per la 
guerra revolucionària d'Haití de 1791-1804, i fins als nostres temps, han conti- 
nuat lluitant per aquestes fites. I és molt instructiu saber que a més de lluitar 
contra els francesos durant la seva revolució, també van sofrir atacs de les for- 
ces dragòniques de Toussaint, els qui els van mostrar odi i por pel seu rebuig 
a renunciar a les seves formacions organitzatives cimarró /descentralitzades i 
per la seva pràctica dels sistemes espirituals tradicionals de Vodun (Vudú), la 
qual cosa va fer molt per inspirar als seus soldats a sacrificar-se per la causa de 
la llibertat. I els atacs a traició duts a terme en contra seva per Christophe i 
Dessalines —fins i tot quan ambdues bandes estaven aliades contra els impe- 
rialistes— van ser primerencs senyals que a les forces del drac els importava 
sobretot el poder com una fi en si mateix. 

Després d'estar marginats amb l'expulsió dels francesos, els elements hidra 
descentralitzats van ser obligats, de nou, a passar a la clandestinitat i eventual- 
ment a transformar-se en societats Vudú semi-secretes que, fins i tot avui dia, 
romanen com a element autònom poc reconegut o entès entre els haitians 
oprimits. Els clàssics de VVade Davis Tbe Serpent and tbe Rainboui Vudú en 
Haití d'Alfred Metraux (1972, Shochen Bools), descriuen un panorama fasci- 
nant en el que aquests elements descentralitzats van passar al llarg dels segles 
de ser guerrillers cimarró a combatents revolucionaris, i després obligats a la 
clandestinitat, només per tornar a reaparèixer com a societats semi-secretes 
Vudú a dia d'avui (com els Bizango, Zobop, Bossu, Machandal, Voltigeurs i 
altres) constituint així el gran sector de la societat haitiana que cap opressor 
autòcton o estranger ha pogut eradicar, encara que el dictador "Papa Doc" 
Duvalier va poder manipular a alguns per integrar-los en la seva temuda 
policia secreta ton ton macoute'. 

En un altre llibre de Stan Goff, Sex and Mar, ens diu: "hi ha cimarrons a 
Haití de nou, amb l'onada de repressió estesa pel país en el deixant de l'últim 
cop d'estat fabricat pels EEUU) (29 de febrer, 2004)... en 2004 vaig visitar dues 
vegades una d'aquestes comunitats cimarró en el Plateau Central d'Haití". 
I no és necessari limitar el nostre estudi dels avantatges i desavantatges dels 

grups centralitzats i descentralitzats com he fet jo. Què hi ha de la història de 
les forces descentralitzades que van derrotar a l'exèrcit de Napoleó a Espanya2 
O les forces descentralitzades que han derrotat a tot invasor a les regions 
frontereres entre el que avui dia són Afganistan i Pahistan2 O els insurgents 
descentralitzats que estan vencent avui als EEUU i els seus aliats a l'Iraq2 


/ Unes últimes paraules d'un marxista sagaç / 


C. L. R. James va escriure The Blach Jacobins molts anys abans que es cris- 
tal-litzessin les seves teories sobre aquestes idees, però en Jntroduction to 
Marxism for Our Times: C. L. R. James on Revolutionary Organization, edi- 
tat per Martin Glaberman (1999, University Press of Mississippi), descobrim 
que "en 1948 James va escriure el que finalment es va publicar com "Notes 
on Dialectics". Va ser un estudi de l'organització de la classe obrera vista per 
l'òptica de la dialèctica i va assenyalar la seva ruptura definitiva amb el trotslris- 
me pel rebuig al partit avantguardista. La importància d'aquesta ruptura i la 
validació teòrica de la visió de James va ser demostrada vuit anys després en 
la revolució a Hongria en 1956 i, més tard, en la revolta francesa de 1968, la 
primavera txeca de 1968 i el moviment de solidaritat a Polònia en 1980, entre 
d'altres. D'una banda, cap grup de l'esquerra o de la dreta va estar d'alguna 
manera preparat per acceptar la possibilitat d'una revolució proletària en les 
dictadures totalitàries d'Europa Oriental o en un país democràtic com França. 
Totes les seves suposicions van resultar ser equivocades: que la classe obrera 
necessitava un partit per guiar la revolució: que la classe obrera necessitava 
una premsa i una xarxa de comunicació, que allò necessari era algun tipus de 
crisi en la societat com una depressió o una guerra. Sense cap d'aquests factors 
presents, els obrers d'Hongria van prendre tots els mitjans de producció de 
la seva societat en 48 hores, van crear una forma de contrapoder, van forçar 
al Partit Comunista a reorganitzar-se sota un altre nom, i van ser aixafats sols 
per una invasió de tancs soviètics. 

HH en les seves pròpies paraules J James va escriure: "Si el partit és el coneixe- 
ment del proletariat, llavors la maduració del proletariat significa l'abolició del 
partit. Aquest és el nostre universal, dit en la seva forma més audaç i abstrac- 
ta... El partit tal com el coneixem haurà de desaparèixer. Està desapareixent. 

Desapareixerà com desapareixerà l'Estat. Tota la població treballadora es 
convertirà en l'Estat. Això és la desaparició de l'Estat. No pot tenir un altre 
sentit. Es marceix per expandir-se fins a tal grau que es transforma en el seu 
contrari. Í el partit fa el mateix... perquè si el partit no es marceix l'Estat mai 
ho farà" (C. L. R. James, Notes on Dialectics, London: Allison and Busby, 
1980, 175-76). 

D'altra banda, fins i tot després dels fets, l'esquerra no va poder enfrontar- 
se amb els esdeveniments que van demolir les seves teories sobre la necessitat 
d'un partit avantguardista i van procedir a ignorar els moviments a Hon- 
gria, França i Polònia —moviments sobre els quals Marx o Lenin s'haguessin 
llançat per estudiar-los amb la finalitat d'afilar i actualitzar les seves teories 
revolucionàries" (Glaberman, Introduction to Marxism for Our Times). 


/ Conclusió / 


És clar que l'actual centre de gravetat, l'element pel qual tota la resta depèn i 
es sosté, és la consciència global compartida per les multituds de treballadors 
i pobles oprimits de la terra de que les seves vides es fan cada dia més intolera- 
bles, conscienciant-los, per tant, sobre la necessitat del canvi revolucionari 
(com els nostres cimarrons anteriors es van conscienciar sobre la necessitat 
d'escapar de l'esclavitud), i la capacitat d'aquestes multituds per comunicar-se 
entre elles i compartir idees i mètodes sobre les millors maneres per procedir 
cap a aquesta meta. 

Les privacions mundials causades pels imperialistes d'avui dia, la seva voraç 
acumulació de riquesa i la seva destrucció del medi ambient impulsaran a 
les multituds a utilitzar tots i cadascun dels mitjans per aconseguir els canvis 
necessaris —o perir. Les modernes formes de comunicació els proveiran dels 
mitjans, tant per actualitzar com per imitar les fortaleses de la hidra i evitar 
les seves febleses, mentre es cuiden de la tendència dels dracs a concentrar un 
poder opressiu a les seves mans. 

Per tant, atès que les necessitats compartides i la necessitat de canvi ja estan 
presents conjuntament amb les eines per comunicar-les, la nostra última 
consideració és si les masses han de centralitzar la seva organització (que no 
s'hauria de confondre amb la necessitat òbvia de coordinar els seus esforços). 

A la qual cosa responc amb un emfàtic: Nol I a més sostinc que tal centralitza- 
ció només els farà més fàcil als nostres opressors identificar-nos i reprimir-nos 
—perllongant la crisi a la qual s'ha d'enfrontar la nostra generació. 

Les trajectòries del nostre drac i de la hidra es veuen amb claredat. L'elecció 
entre ells està a les teves mans. 


/ Eptleg de Josep Gardenyes: Sboatz, Marxisme i les 
responsabilitats anticolonials de l'anarquisme / 


Russell Maroon' Shoatz, el sobrenom del qual significa 'cimarró', va néixer 
el 23 d'agost de 1943. Va participar en el Blacle Panther Party for Self-Defense 
(Partit de Panteres Negres per l'Autodefensa) i el Blacht Liberation Army 
(Exèrcit d'Alliberament Negre). Condemnat a cadena perpètua per l'assassinat 
d'un policia en els anys 70, porta des de llavors empresonat en l'Estat de 
Pennsylvania i des de l'any 1991 en règim d'aillament, passant entre 23 i 24 hores 
al dia en una cel-la de dos metres per tres metres i mig, sempre il-luminada 
per llums artificials. Només el van canviar a règim comú a partir de l'any 2014, 
després d'una campanya internacional de solidaritat. 

El text de Maroon representa un procés col-lectiu d'auto-crítica i evolució 
cap a idees anti-autoritàries en les files del moviment d'alliberament negre a 
Amèrica del Nord. Alguns dels seus vells companys que van compartir les 
experiències del BLP i BLA i que han criticat el seu antic avantguardisme i 
autoritarisme han adoptat explícitament l'anarquisme, mentre que uns altres, 
com Maroon, no ho han fet explícitament, preferint el intercomunalisme o 
altres fórmules. 

La història citada en aquest text tampoc és anarquista, encara que molt 
anàrquica. La editem perquè creiem que hauria de formar part del mapa 
de referents històrics que utilizem per a construir, utilitzem per construir, 
entendre i projectar el nostre anarquisme. 

El marxisme en la pràctica sempre s'ha basat en el genocidi i en el progrés. 
No hi ha exemples de governs amb inspiració marxista que no hagen es- 
tat plenament neocolonialistes, des de Vietnam amb el seu tractament dels 
Hmong, a Nicaragua i la guerra dels Sandinistes contra els Mishita, o Xile i 

la política agrària d'Allende respecte als Maputxe. Gens sorprenent, atès que 
el pensament marxista es desenvolupa utilitzant l'òptica del progrés i una 
creença implícita en la seva pròpia superioritat i en la del futur socialista. El 
marxisme forma part del que podem anomenar el projecte Occidental. 


No obstant això, durant una època semblava ser la gran alternativa al capi- 
talisme. Per tant, les lluites anticolonials durant el segle XX es van expressar 
en termes marxistes i teòrics, des de Frantz Fanon a C. L. R. James, diferents 
autors van intentar desenvolupar aspectes de la gran obra de Marx per su- 
perar les seves mancances respecte a l'eurocentrisme i reconciliar aquesta arma 
teòrica amb les necessitats de les lluites anticolonials. 


Amb el temps, va quedar palés que el que s'entenia per marxisme no 
era antagònic al capitalisme, que el socialisme no era res més que una altra 
estratègia de desenvolupament capitalista, més eficaç que el liberalisme per tal 
d'aconseguir el progrés en societats amb una burgesia feble. Si el liberalisme 
va aconseguir erigir dos potencies capitalistes els dos segles anteriors, XXI: 
Xina. Alhora, el anticolonialisme marxista, en Cambodja, Algèria, Àfrica del 
Sud etc., s'ha convertit en un altre mecanisme neocolonial més. 


L'anarquisme no podia jugar un paper d'influència en el moviment antico- 
lonial atès que es va trobar molt reduit —gràcies, principalment, al socialisme— 
en aquesta època. Però no hi ha motiu per afirmar que els resultats haguessin 
estat molt millors. Encara que l'anarquisme sempre ha entès molt millor que 
el marxisme la naturalesa del poder, la formulació més extensa de l'anarquis- 
me aleshores, l'anarcosindicalisme, mai va saber destruir el poder, tal com es 
veu en els fracassos de la CNT a Espanya i el ISO a Itàlia. És més, les nocions 
de progrés i eurocentrisme tan claus per al projecte Occidental i la reproduc- 
ció del capitalisme també abundaven en les primerenques expressions de 
l'anarquisme. 


A la fi, les millors armes de l'anarquisme són les que té contra la democràcia 
liberal, el marxisme i altres mecanismes occidentals que serveixen per encantar 
moviments, recuperar lluites i tornar a qualsevol dissident al camí del progrés. 
Però l'anarquisme encara conté moltes visions eurocèntriques i progressistes. 
Falta un saber anticolonial més profund. I encara que està ben posicionat 
per combatre la recuperació en les noves lluites anticolonials (efecte que ja 
hem vist en certa mesura a Egipte i Tunísia), no té cap visió positiva de la 

destrucció del colonialisme per poder jugar el paper d'influència que abans 
tenia el marxisme (una pista: podria tenir a veure amb el fet que segueix 
entenent el colonialisme com un fenomen marginal, que per tant entén 
Occident com a lloc i no com a projecte). 

Igual ni caldria pretendre exercir aquest paper, que al final és una postura 
autoritària de sàvia ideologia europea, que ofereix les solucions als altres 
racons del planeta. Igual el que li pertoca és aprendre de lluites contra el 
colonialisme, contra l'expansió del Capital, contra el poder, que s'han donat 
durant segles en tots continents i que segueixen en peu, lluites que no es diuen 
anarquistes però que sempre semblen tenir una mica d'anàrquic, encara que 
sigui només un sector, una tradició o una pràctica entre vàries. Una cerca així 
ens podria ensenyar l'essencial de l'anarquisme, ensenyar-nos a trobar allò 
anàrquic en cada conflicte i també veure les operacions del colonialisme en 
les nostres pròpies vides, i per fi, identificar els últims reductes de progrés, 
d'alienació, del propi capitalisme dins de la cosmovisió anarquista. Per mai 
més reproduir-lo ni estendre el que volem destruir. 

El Dragó i la Hidra 


/Un estudi històric dels mètodes d'organizació/ 
Russell Maroon Shoatz 


Traduit al català per Rosa Sendra 
Maquetat per ravbot en IATEX (ROMA-Script) €c Seribus 


Editorial Segadores, estiu 2018 


Editorial Segadores estiu 2018 


Maroon, un ex-Pantera 
Negra complint cadena 
perpètua, analitza les 
experiències de lluita 
d'africans i indígenes 
contra l'esclavitud i el 
colonialisme en el Carib 
i les Amèriques. 


A esalan 


Demostra la necessitat 
dels mètodes horitzontals 
i descentralitzats 

per la seva major eficàcia 
i per la història traidora 
dels mètodes jeràrquics, 
que tantes vegades 

han reproduit 

les mateixes opressions 
que es combatien. 


http://segadores.alscarrers.org 


